Tils Lindemans
Tils Lindemans (vācu: Till Lindemann; dzimis 1963. gada 4. janvārī) ir vācu dziedātājs, dziesmu autors un dzejnieks. Labāk zināms kā galvenais solists un gandrīz visu grupas dziesmu autors vācu Neue Deutsche Härte grupā Rammstein un solo projektā Lindemann. Izdevis savu dzejoļu krājumu Messer (2002) un In stillen Nächten (2013). Atveidojis nelielas lomas vairākās filmās.